ЭКСПО-2017

 ЭКСПО-бүкіләлемдік көрме. Бұл көрменің бір жарым ғасырлық тарихы бар. Ең алғаш бұл көрме 1851 жылы Ұлыбритания жерінде өткен. Оның ауқымы үлкен және елде атқаратын жүгі ауыр.

 ЭКСПО-ның біздің елге тигізетін пайдасы Қазақстанды әлемге тағы да бір рет танытады және экономикалық, саяси жағын көрсетеді. Олар Қазақстанның бай, қуатты мемлекет екенін көретін болады. Қазақстанның имиджін көтеріп, болашақта туристерді тартуға болады. Халықаралық көрмені ұйымдастыру үшін көп қаржы керек екені түсінікті, бірақ үлкен қаражат емес, үлкен мәдениет керек екенін түсіну керек. Осы көрме негізінде елімізде көптеген жастарға, ғалымдарға электр энергиясын үнемдеу, дамыту негізінде пайдасы бар. Оның үстіне, әлем алдында даму деңгейін іс жүзінде дәлелдей отырып, осы шараны зор жауапкершілікпен өткізу- үлкен құрмет. Өйткені елдерді шақыру арқылы татулық та, достық та және ынтымағымыз күшейе түседі.

 Көрмені өткізуге дайындық шаралары барысында әлемдік тәжірибенің озық үлгілері зерттелген. Қазақстанның экономикалық және әлеуметтік ресурстарын шоғырландыруға мүмкіндік береді. ЭКСПО-2017 халықаралық көрмесін Астана қаласында өткізу- Қазақстанның негізгі жобаларының бірі. ЭКСПО-2017 халықаралық көрмесі адамзаттық деңгейде энергия тапшылығы және кедейшілікті азайту мәселесін көздейді. ЭКСПО көрмесіне арналып салынатын құрылыс нысандары, ең бастысы, болашақтың энергиясына қатысты тың жобалар мен жетістіктер жайлы жаңалықтар Қазақстанның ғылыми саласына үлесін қоспақ.

 ЭКСПО-ның мақсаты бар әлемге Қазақстанның қалай дамығанын, салт-дәстүрін, әдет-ғұрпын, ғасырлардан ғасырларға осы уақытқа дейінгі тарихымызды паш ету.

 Қазақстанға ЭКСПО-ның әкелері мол. Бұл көрме әлемдік деңгейде өтпек.Көрме елімізге халықтар бірлестігін, татулық пен қоса туристерді әкеледі. Осы туристер үшін Қазақстанда биік зәулім ғимараттар және ойын-сауық орындары салынбақ. Осымен Астанамыз көркейеді, адамдардың ойымен ғылыми-техникалық өнертабыстар табылып, Қазақстанды жақсы жағынан танытады. Шетелдей қазақстандықтар өз елін танылғанын көріп, келуі де мүмкін.

 Осы ЭКСПО жайлы менің түсінгенім: бұл көрме Қазақстанды жақсы қырынан елге танытып, жастарға ұлтымыздың тарихын көрме арқылы өнеге қалдырмақ.

 Диана Баяхмет

 ШҚОМ№3, 11 сынып оқушысы